google/wiki40b huggingface dataset:
J. Paul Getty muziejus

J. Paul Getty muziejus – meno muziejus JAV Kalifornijos valstijoje. 
J. Paul Getty muziejų sudaro du padaliniai: Getty centras Los Andžele ir Getty vila Malibu. Getty centre eksponuojama Europos ir Amerikos dailė nuo viduramžių, o Getty vila skirta senovės graikų, etruskų ir romėnų menui. Muziejuje vyksta parodos, švietimo ir kitokios programos, nuolatinių ekspozicijų lankymas nemokamas, automobilių aikštelė mokama. 2013 m. abu muziejaus padalinius aplankė daugiau nei 1,7 mln. lankytojų. Pasak tripadvisor.com svetainės suvestinės, Getty centras yra pirmas pagal turistų susidomėjimą objektas Los Andžele.

Istorija

1953 m. JAV milijardierius ir filantropas J. Paul Getty, anksčiau rėmęs Los Andželo apygardos muziejų, nusprendė įsteigti savo muziejų, kuriame plačiajai visuomenei būtų prieinama jo meno kolekcija. Tais pačiais metais jis įsteigė J. Paul Getty muziejaus pasitikėjimo fondą (J. Paul Getty Museum Trust). 1954 m. atidarytas J. Paul Getty muziejus savininko rančoje Malibu. Jis 1957 m. žurnalo „Fortune“ buvo įvardintas turtingiausiu pasaulio žmogumi. 1976 m. mirė J. Paul Getty ir palikimu savo vardo fondui paliko 700 mln. JAV dolerių vertos nuosavybės (2,9 mlrd. 2014 m. kursu). Tuo metu fondas ir jo valdomas menkas muziejus tapo turtingiausiais pasaulyje ir dar 2014 m. buvo minimas kaip toks.
Dėl didžiulio turto J. Paul Getty fondas galėjo laisvai supirkinėti rinkoje pasirodančius meno kūrinius. Naujam muziejui buvo įsigytas 25 ha sklypas Santa Monikos kalnuose prie Los Andželo. Kompleksą iš pastatų ir sodų, pavadintą Getty centru, suprojektavo garsus architektas Richard Meier. Getty centras inauguruotas 1997 m. ir jame eksponuojama Europos ir JAV tapyba, skulptūra, manuskriptai, dekoratyviojo meno objektai, fotografija nuo viduramžių iki šių laikų.
2006 m. atsidarė J. Paul Getty muziejaus padalinys viloje Malibu, kuriame sukaupta 44 000 meno objektų iš Sen. Graikijos, Etrurijos ir Romos imperijos laikų, iš kurių 1200 yra nuolatinėje ekspozicijoje.

Paveikslai

Kai kurie iš garsiausių Getty centro paveikslų:
Los Santoso provincija

Geografija

Provincija yra Asuero pusiasalio pietvakariuose, iš rytų skalauja Panamos įlanka, iš pietų – atviras Ramusis vandenynas. Paviršius daugiausia kalvotas, bemiškis, miškais apaugę kalnai iškilę pietuose, pietvakariuose (aukštis iki 559 m, Sero Hojos k.). Pakrantėse daugiausia driekiasi paplūdimiai, tik pietuose yra mangrovių sąžalynų. Svarbiausios upės – La Vilja, Guararė, Mensabė, Purijas ir Orija.
Šafranas

Šafranas ar šafronas (pers. zarparan, arab. زَعْفَرَان, za'farān) – prieskonis, gaunamas iš daržinio kroko (Crocus sativus) purkų. Suteikia patiekalams ryškią geltoną spalvą. Vartojamas taip pat medicinoje, parfumerijoje. Šafranas yra brangiausias pasaulyje prieskonis, priskiriamas delikatesams ir vertinamas gurmanų. 
Siūlelio formos tikrojo kroko žiedų purkos sveria tik po 10 miligramų. Vienam kilogramui šafrano žaliavos reikia apie 150-200 tūkstančių žiedų. Prieskonio kilmės šalys – Iranas, Turkija, Graikija, Ispanija.

Termino kilmė

Šafrano pavadinimas kilęs iš arabų kalbos žodžio a'far, kuris kilęs iš persų kalbos žodžio "zarparan", reiškiančio "geltona styga". Į europiečių kalbas šafrano pavadinimas atėjo iš lotynų kalbos, kurioje jis vadinamas safranum.
Veiklos nuoma

Veiklos nuoma – lizingo bendrovių, teikiama finansinė paslauga, kurios gavėjas įgyja teisę naudotis nuomojamu daiktu iki sutarties pabaigos, arba iki sutarties nutraukimo (jei tą numato sutarties sąlygos).
Savo esme veiklos nuoma nedaug skiriasi nuo lizingo (finansinės nuomos). Esminis skirtumas – veiklos nuomos atveju visuomet numatyta tam tikra likutinė vertė, kuomet finansinės nuomos atveju ji yra tik pasirinkimo klausimas. Veiklos nuoma dažniausiai pristatoma kaip paslauga leidžianti naudotis automobiliu ar kitu turtu jo neperkant, tačiau mokant pastovų kasmėnesinį nuomos mokestį. Veiklos nuomos paslauga dažniausiai naudojama tiems patiems objektams kaip ir finansinė nuoma: transporto priemonėms, gamybinei įrangai, brangiai ofisų įrangai ir pan.
Finansinėje apskaitoje veiklos nuomos sąnaudos traukiamos į sąnaudas kiekvieną mėnesį iš karto, o lizingui skaičiuojama nusidėvėjimas, palūkanos bei atsiranda finansinis įsipareigojimas. Dėl šios priežasties įmonės balansas gali stipriai skirtis priklausomai nuo to, ar įmonė renkasi veiklos nuomą, ar finansinę nuomą.
Izidė

Kultas

Pirmasis Izidės kulto centras buvo Buto miestas (Nilo deltoje), kur Izidė garbinta kaip dangaus deivė ir vaizduota moterimi su karvės galva arba moterimi su karvės ragais.
Apie Izidės ryšį su Delta liudija mitas „Izidė ir Horas Deltos pelkėse“. Vėliau Izidė tapo viso Egipto ir visų egiptiečių deive, nors pagrindinis jos kulto centras buvo Abidas (pietinis Egiptas). Veikiant sinkretizmui, Izidė buvo prilyginta deivėms Hator, Nut ir kt., bet ji visada išlaikė savitumą, atributus bei funkcijas ir nesusiliejo nė su viena iš deivių. Izidė buvo susijusi su keliais dievais – su Minu, Ptachu. Dažniausiai Izidė ikonografijoje vaizduojama dviguba Abiejų Egiptų (Aukštutinio ir Žemutinio) karūna vainikuota moterimi su kūdikiu Horu rankose. Ji – egiptiečių Madona. Izidė buvo garbinama visame derlingajame pusmėnulyje (nuo Egipto iki Šumero) kaip deivės: Astartė (finikiečiai), Ištar (asirai ir babiloniečiai), Artemidė (graikai), Kibelė (trakai ir frigai).
Ypač populiarus Izidės kultas tapo pirmaisiais mūsų eros amžiais, prasidėjus antikos pasaulio saulėlydžiui, kai sumažėjo saugumas ir stabilumas, ėmė stigti atsidavimo ir pasiaukojimo. Tada Izidės kultas paplito visoje Romos imperijoje. Romėnų rašytojas Apulėjus (apie 125–180 m.) apibūdino Izidę kaip gamtos motiną, visa ko valdovę, kurią „pripažįsta visas pasaulis, garbina įvairiomis apeigomis, vadina įvairiais vardais“, nors iš tikrųjų Izidė yra „una quea est omnia“ (viena, kuri yra viskas).
Vilija Filipovičienė

Biografija

Tremtinė, gimusi Rusijoje. Kartu su šeima į Lietuvą grįžo 1965 m. 1982 m. baigė Vilniaus universitetą, prekių žinovė.
Buvusi UAB „Ruvėja“ direktorė bei UAB „Aškinė“ komercijos konsultantė.
Darbo partijos(leiboristų) Vilniaus rajono skyriaus narė. 2011–2012 m. Vilniaus rajono savivaldybės tarybos narė. 
2012–2016 m. LR Seimo Darbo partijos frakcijos narė. 
Nuo 1992 m. statybos ir eksploatavimo bendrijos „Miglė“ narė, nuo 2012 m. vasario iki lapkričio mėn. – šios bendrijos valdybos narė.
Buriramas

Istorija

Senovėje miestas ir apylinkės priklausė Khmerų imperijai. Šiai žlugus pateko į Siamo karalystės įtakos sferą ir galiausiai prijungtas prie Siamo (dabartinio Tailando).

Miesto pavadinimas ir jo reikšmė

Išvertus pavadinimą į lietuvių kalbą, jo reikšmė būtų „Laimės miestas“.
William Campbell of Breadalbane

Biografija

Gimė 1863 m. kovo 23 d. Klaipėdoje, kilmingoje škotų kilmės šeimoje. Tėvas buvo Jungtinės karalystės konsulas Klaipėdoje. 1882 m. pradėjo tarnauti Vokietijos imperijos kariuomenėje, 1895 m. tapo Vokietijos imperijos piliečiu. Kovojo I pasauliniame kare, buvo sužeistas. 1919 m. suteiktas Generolo majoro laipsnis. Po I pasaulinio karo dirbo anglų kalbos mokytoju Berlyne, kur ir mirė 1944 m. kovo 14 dieną, palaidotas Lichterfeldės kapinėse.
Pievinis auksveitis

Biologija

Tai dvimetis, kartais ir daugiametis, 20–80 cm aukščio augalas. Šaknis liemeninė, jos kaklelį dengia senų lapkočių plaušai. Stiebas stačias, apvalus, smulkiai vagotas, lapuotas, plaukuotas, neretai violetinio atspalvio, su trumpomis, glaustomis šakomis. Lapai dažniausiai melsvai žali, plunksniškai suskaldyti. Lapkočiai vagoti.
Žiedynai 9–12 cm skersmens; stipinų 15–35, jie tarpusavyje suartėję, nevienodo ilgio, briaunoti, jų viršutinės pusės plaukuotos.
Žydi nuo birželio pabaigos iki rugpjūčio mėnesio. Vaisiai plačiai elipsiški, 1,5–2,5 mm ilgio ir 1,5 mm pločio, jauni plaukuoti, vėliau pliki, su šviesesnėmis briaunelėmis. Dauginasi tik sėklomis.

Paplitimas ir augavietės

Rūšis paplitusi Vidurio ir Pietų Europoje. Lietuvoje labai retas.
Auga šlaituose, sausose pievose, pamiškėse, palaukėse.

Apsauga ir grėsmės

Lietuvoje rūšis saugoma nuo 1981 m. Pagrindinės nykimo priežastys yra tinkamų plotų mažėjimas ir mėginimas sukultūrinti augavietes.
Bangladešo himnas

Eilės (transliteracija į lotynų raštą)

Āmār shonār Bānglā

Āmi tomāy bhālobāshi.

Chirodin tomār ākāsh, tomār bātāsh, āmār prāne.

O mā, āmār prāne, bājāy bāshi.

Shonār Bānglā, āmi tomāy bhālobāshi.

O mā, phāgune tor āmer bone ghrāne pāgol kore, mori hāy, hāy re

O mā, phāgune tor āmer bone ghrāne pāgol kare,

O mā, aghrāne tor bhorā khete ki dekhechhi, āmi ki dekhechhi modhur hāshi

Shonār Bānglā āmi tomay bhālobāshi.

Ki shobhā, ki chhāya go Ki sneho,

ki māyā go Ki āchol bichhāyechho

BoTer mule, nodir kule kule!

Mā, tor mukher bāni āmār kāne lāge shudhār moto.

Mori hāy, hāy re, mā tor mukher bāni āmār kāne lāge sudhār moto.

Mā tor bodonkhāni molin hole āmi noyon, o mā, āmi noyonjole bhāshi.

Shonār Bānglā, āmi tomāy bhālobāshi.
Makšties prieangis

Makšties prieangis – plyšys, kurį iš šonų riboja mažosios lytinės lūpos, iš priekio – varputė, o iš galo – užpakalinė lytinių lūpų dalis. Priklauso vulvos sričiai. Iš viršaus prieangį dengia mergystės plėvė ar jos likučiai, jo paviršius padengtas plokščiuoju epiteliu. Jis visada drėgnas dėl sekretų, kuriuos išskiria mažosios prieangio liaukos, esančios visame jo paviršiuje, ir didžiosios prieangio liaukos, esančios didžiųjų lytinių lūpų audinyje. Į makšties prieangį atsiveria išorinė šlapimtakio anga, kuri yra tarp varputės ir įėjimo makštin.
Prieangyje gausu nervinių galūnių, kraujagyslių ir limfinių liaukų. Jis jautriai reaguoja į prisilietimus ir lytiškai susijaudinus pritvinksta kraujo, susidaro stangri, elastinga jungtis, kuri atveria įėjimą į makštį. Vyrui įstūmus varpą į makštį, toji jungtis glaudžiai apgaubia varpą, ir tai sueities metu suteikia abiem partneriams labai malonius pojūčius. Šio jausmo gali nebūti, jeigu makšties prieangis yra labai išsiplėtęs, ypač pas daug kartų gimdžiusias moteris, taip pat po makšties bei tarpvietės plyšimų.
Kingmano rifas

Kingmano rifas (angl. Kingman Reef) – didžiąja dalimi apsemtas, negyvenamas atolas Ramiajame vandenyne, Linijnių salų šiaurėje, pusiaukelėje tarp Havajų ir Amerikos Samoa. Kingmano rifas, kaip ir už 65 km esantis Palmyros atolas, yra JAV neinkorporuota teritorija, administruojama Vašingtono ir JAV jūrų laivyno. Rifas užima 60 km² plotą, tačiau tik mažas 0,01 km² plotą užimantis ruožas sudaro sausumą.
Rifą 1789 m. atrado kapitonas Edmund Fanning. 1853 m. rifą aprašė kapitonas W. E. Kingman. JAV oficialiai Kingmano rifą aneksavo 1922 m.
Slavsko rajonas

Geografija

Ribojasi rytuose su Nemano rajonu, pietuose su Černiachovsko rajonu, vakaruose su Polesko rajonu ir Kuršių mariomis, šiaurėje rajono ribos eina Nemuno upe. Jo kitame krante – Lietuvos Respublikos Šilutės ir Pagėgių savivaldybės.
Rajono plotas 1352,7 km², įskaitant melioracijos kanalus, mažąsias upes ir ežerus. Iš šiaurės į pietus rajonas driekiasi 62 km, iš vakarų į rytus – 40 km. 36 205 ha rajono teritorijos užaugę mišku, o 107 675 ha – melioruotos žemės, iš jų 67 700 ha saugoma polderių. Iš viso rajone iki 4 m žemiau jūros lygio yra 85 000 ha. Vandens nuvedimui per 300 m. sukurta unikali hidrotechnikos įrenginių sistema. Rajone yra 54 siurblinės, kurios traukia vandenį nuo 66 900 ha, 685 km magistralinių ir 5733 km smulkesnių kanalų, 441 km apsauginių dambų, 9 šliuzai, 145 tiltai, 18 312 km drenažo. Be to, rajone teka 33 upės ir upeliai, kuriuose neršia daugybė rūšių žuvų. Kuršių marių kranto ilgis rajone – 36,7 km.
Bendras rajono automobilinių kelių ilgis – 354,3 km. Rajone 2005 m. buvo 57 kaimai ir gyvenvietės su 22 400 gyventojų, 2010 – 21 657 gyventojų.

Istorija

1946 m. balandžio 7 d. įkurtas Heinrichsvaldės rajonas, (Хайнрихсвальдский район), kuris apėmė buvusią Rytų Prūsijos provincijos Lankos apskritį, bet 1946 m. rugsėjo 7 d. TSRS Aukščiausiosios Tarybos prezidiumo įsaku pakeitus rajono centro pavadinimą, pavadintas Slavsko rajonu. 1946 m. balandžio mėn. rajone buvo 190 gyvenviečių su 6159 gyventojais, iš jų 812 rusų kariškių ir civilių valdininkų. Tačiau jau 1946 m. rugsėjo 4 d. atvyko pirmasis ešelonas su persikėlėliais iš Rusijos Kalinino srities, atgabenęs 129 šeimas su 625 žmonėmis. Rugsėjo 19 d. atvyko antrasis persikėlėlių ešelonas iš Vladimiro srities. Rajone buvo įkurta 20 kolūkių, o 1947 m. Isėje (dabar Pričaly) įkurta žvejybos artelė, turėjusi 3 iš vietinių žvejų atimtus burinius ir irklinius laivelius.
1947 m. spalio 11 d. TSRS Ministrų Taryba priėmė slaptą nutarimą Nr. 3547–1169 – C „Dėl vokiečių perkėlimo iš Kaliningrado srities į Vokietijos tarybinę okupacinę zoną“. Pirmasis ešelonas iš Slavsko geležinkelio stoties išvyko 1948 m. pavasarį.
1963 m. prie Slavsko rajono prijungtas Bolšakovo rajonas, nuo 1992 m. rajone renkamos 7 savivaldybių tarybos.
San Chosė de las Lachasas

Istorija

San Chosė de las Lachasas įkurtas 1778 m., savivaldą gavo 1879 m. Nuo 2011 m. – provincijos centras.
Saivitė

Saivitė (isp. Saywite) – didelis granito akmuo, esantis pietinės Peru Apurimako departamente, Kuravasi apygardoje, 45 km nuo Abankajaus, 3500 m aukštyje. Apimtis ~11 m, skersmuo 4 m, aukštis 2,5 m. Akmens paviršius išraižytas įvairiomis figūromis. Vaizduojami augalai, gyvūnai, žmonės, taip pat kanalai, pastatai. Akmens raižytojai, raižymo data nežinomi. Manoma, jog akmuo galėjęs būti religiniu objektu, kuris simbolizavo Visatos sandarą. Taip pat Saivitės akmuo galėjo būti naudojamas prisišaukti lietaus. Dar viena versija paplitusi, kad akmenį išraižė inkų architektai, naudodami jį kaip planą kanalų ir pastatų statybai.
Drusuo

Drusuo arba Drūsas (vok. Truso) – prekybinė gyvenvietė ir uostas prūsų pagudėnų žemėje, Elbingo (Lenkija) miesto pietiniame pakraštyje, Drūsens ežero rytiniame krante.

Istorija

Apie 890 m. anglosaksų pirklys ir keliautojas Vulfstanas uostą vadino Truso. VII a. - VIII a. čia buvusi vikingų prekybos kolonija. Vulfstanas mini buvus uostą, į kurį užsukdavę įvairiausių kraštų laivai ir pirkliai. VIII a. - X a. pirmoje pusėje Drusuo buvo prūsų prekybos centras prie kelio iš Baltijos ir Aismarių į Vyslą. Spėjama, kad buvęs svarbus druskos prekybos centras. Manoma, kad apie X a. vidurį Druso uostą nustelbė Dancigas.

Archeologija

Uosto archeologinius tyrimus tuometiniame Hansdorfo dvare (Gut Hansdorf) 1897-1920 m. atliko vokiečių archeologai. Nustatyta, kad uostas apėmė apie 20 ha plotą. 1980 m. tyrimus tęsė lenkų archeologas Marekas Jagodzinskis.
Rasti keli turtingi VII a. - IX a. prūsų kapinynai. Juose išliko VIII a. Gotlando ir IX a. - X a. pirmosios pusės Vidurio Švedijos papuošalų, puošnia apranga palaidotų žirgų.
Medicinos technologijos

Medicinos technologija – diagnostinis arba terapinis mokslo ir technologijų pritaikymas, norint pagerinti pacientų gyvenimo kokybę.
Medicinos technologijoms priskiriamas platus spektras sveikatos priežiūros produktų, ligų diagnozavimui, monitoringui bei gydymui. Šių technologijų pritaikymu siekiama pagerinti sveikatos priežiūros kokybę per ankstesnę diagnozę, mažiau invazinius gydymo metodus ir trumpesnę reabilitaciją. Naujausi pasiekimai medicinos technologijose taip pat orientuoti ir į išlaidų mažinimą. Šiai grupei gali būti priskirti medicinos prietaisai, informacinės technologijos, biotechnologijos ir sveikatos priežiūros paslaugos.
LameCraft

PSP Pradžios konkursas 2011

PSP Genesis Competition 2011 Tai konkursas kuriame, visa PSP bendruomenė vertina žmonių sukurtus žaidimus dar vadinamus Homebrew. Drakon Šiame konkurse laimėjo pirmą vietą ir gavo 1900$

Bendrijos Open Source

MineCraft žaidžia labai daug žmonių, jų bendruomenės yra didelės. Todėl šio žaidimo mėgėjų yra ir tarp PSP turėtojų, todėl LameCraft bendrija taip pat gausi ir prisideda prie darbo kurdami papildymus, žemėlapius ir tekstūras.
LameCraft bendrijos žemėlapių kolekciją galite rasti čia ir forumą čia

Paveikslėliai, naujausia versija, siuntiniai

Naujausia versija op-30.Didžiausi pakeitimai nakties ir dienos kaita, bei apšvietimai (Mėnulis, Saulė, moliugai, žibintai)
Paženklinta žaidimo versija (Galima žaisti ir su oficialia PSP versija) čia
Nepažymėta versija, kuriai paleisti reikia HBL (Half Byte Loader), HEN, CFW (Custom Firmware), rasite čia. Kodą parsisiųsti galite čia
Taip pat nepažymėtą Lietuvišką OP-30 versiją, sukurtą (KristisGTR) rasite čia
Žaidimą turite kelti iš rar failo į ms0-PSP GAME (ms0 jūsų PSP atminties kortelė Memory Stick)
Glantraeth FC

Istorija

Įkurtas 1984 m. Yra žaidę Cymru Alliance lygoje, tačiau neįsitvirtino. Dabar dėmesį skiria vaikų ir jaunimo ugdymui.
2001/2002 m. sezone sudarė jungtinę komandą su kaimynais Llangefni Town FC ir dalyvavo Cymru Alliance lygoje.  Tą sezoną jungtinė komanda užėmė antrą vietą pirmenybėse.
2002/2003 m. sezone dar kartą dalyvavo jungtinė komanda. Šį kartą užėmė ketvirtą vietą. Po šio sezono vėl dalyvavo dvi atskiros komandos.
Klubo garbės prezidente tapo žinoma aktorė Naomė Vots.
Inturkės Dievo Motinos Užtarėjos cerkvė

Istorija

Cerkvė pastatyta 1868 m. caro valdžios lėšomis (10.000 rublių). Pastatas mūrinis, tinkuotas, istorizmo stiliaus. Cerkvė statyta pagal tipinį projektą. 1937 m. parapijoje buvo 613 tikinčiųjų, 1946 m. – 285. 1947 metais sovietų valdžia įregistravo parapiją.
Kubilės

Istorija

1950–1991 m. kaimas priklausė Kuršėnų tarybiniam ūkiui.

Aplinkinės gyvenvietės

Pusbaubliai – 3 km
Baubliai – 2,8 km
Mielaičiai – 2,6 km
 Agailės – 3,1 km
Šemetaičiai – 4,5 km
Kušleikiai – 3 km
Strazdai – 2,6 km
Ivoškiai – 2 km 
KURŠĖNAI – 14 km
ŠIAULIAI – 31 km
Jazz (albumas)

Albumo dainų sąrašas

Pirma pusė

1. „Mustapha“ Freddie Mercury 3:01

2. „Fat Bottomed Girls“ Brian May 4:16

3. „Jealousy“ Mercury 3:14

4. „Bicycle Race“ Mercury 3:01

5. „If You Can’t Beat Them“ John Deacon 4:15

6. „Let Me Entertain You“ Mercury 3:01

Antra pusė

1. „Dead on Time“ May 3:23

2. „In Only Seven Days“ Deacon 2:30

3. „Dreamer’s Ball“ May 3:30

4. „Fun It“ Roger Taylor 3:29

5. „Leaving Home Ain’t Easy“ May 3:15

6. „Don’t Stop Me Now“ Mercury 3:29

7. „More of That Jazz“ Taylor 4:16
Néa Salamís Ammóchōstos

Istorija

Klubas įkurtas 1948 m. Famagustoje. 
Po 1974 m. turkų okupacijos klubas laikinai bazuojasi Larnakoje, šiaurinėje salos dalyje.
Žymiausi klubo pasiekimai buvo 1990 m. – laimėta Kipro futbolo taurė ir Kipro futbolo supertaurė. Aukščiausias pasiekimas Kipro pirmame divizione buvo trečia vieta. Po įkūrimo klubas pirmuosius penkerius metus (1948–1953 m.) žaidė Kipro mėgėjų futbolo federacijos čempionate. 1953 m. tapo Kipro futbolo asociacijos nariu, reguliariai dalyvaujančiu federacijos čempionatuose ir taurės rungtynėse.
Pirmą kartą Europos varžybose žaidė 1990 m. UEFA Taurių laimėtojų taurėje bei 1995, 1997 ir 2000 m. žaidė UEFA Intertoto taurėje. Futbolo klubas yra dalis Famagustos „Néa Salamís“ sporto klubo, kuris taip pat turi vyrų tinklinio komandą.
Miami Blues

Turinys

Frederikas, pravarde Jaunėlis, paleistas iš kalėjimo, vėl grįžta prie senųjų darbų. Viešbutyje jis nusisamdo prostitutę, jauną naivią merginą Siuzę ir netrukus apsigyvena kartu. Siuzė mokosi koledže ir neįtaria, kuo uždirba pragyvenimui jos naujasis vaikinas. Kai jų namuose apsilanko žmogžudystę, kurią įvykdė Jaunėlis, tiriantis policininkas Mozlis, jis kitą dieną apsilanko pareigūno namuose, jį sumuša ir pagrobia ginklą bei pažymėjimą. Dabar jis pradeda vykdyti nusikaltimus prisidengdamas policininko pavarde ir sučiupti nusikaltėlį Mozliui tampa ne tik garbės, bet ir karjeros reikalas...
Kauno jungtinė metodistų bažnyčia

Istorija

Lietuvoje pirmoji metodistų bendruomenė įsikūrė 1900 m. Šančiuose, Kaune. Tais metais Karaliaučiaus metodistų kunigas Heinrichas Ramkė (Heinrich Ramke) atvyko į Kauną sakyti pamokslus. Jo viešnagės metu paaiškėjo, kad Kauno metodistų grupė jau keletą metų palaikė ryšius su metodistų leidykla Brėmene. Pirmoji metodistų bažnyčia pastatyta 1911 m. kaip Kauno metodistų bendruomenės maldos namai. Statyba truko apie metus – nuo 1910 m. iki 1911 m. Bažnyčios projekto sudarytojas – kunigas G. Durdis. Sovietiniais metais bažnyčia buvo nacionalizuota.
Tarpukariu metodistai Lietuvoje įkūrė daugiau bendruomenių. 1938 m. Lietuvoje veikė aštuonios, apie 1000 žmonių jungusios, metodistų parapijos, metodistų grupelių būta ir mažesniuose miesteliuose. Metodistai tarpukaryje leido periodinį leidinį „Krikščionystės sargas“, buvo įsteigę visoje Lietuvoje veikusią blaivybės draugiją, užsiėmė karitatyvine veikla, keliose parapijose veikė pučiamųjų orkestrai, jaunimo doros ugdymo organizacija „Epvorto lyga“, sekmadieninės mokyklos. 1944 m. rudenį įsitvirtinus sovietų valdžiai nustojo veikti ir paskutinės metodistų bendruomenės. Ilgiausiai, bent iki 1945 m., išsilaikė Vilniaus metodistų bendruomenė. Šančių metodistų bažnyčios Kaune pastatas sovietmečiu buvo naudojamas kaip kino teatras, šokių salė.
Metodistai savo veiklą Lietuvoje atnaujino 1995 m. Į bažnyčios veiklą įsijungė ir keli prieš Antrąjį pasaulinį karą veikusių metodistų bendruomenių nariai, kurie, nutrūkus metodistų bažnyčios veiklai, liko Lietuvoje. Pirmoji – Kauno (Šančių) jungtinė metodistų bažnyčia buvo įregistruota 1995 m. rugpjūčio 25 d. Religinė bendrija – Lietuvos jungtinė metodistų bažnyčia – įregistruota 1997 m. sausio 8 d. Iki 2001 m. lapkričio 1 d. įregistruotos aštuonios Lietuvos metodistų bendruomenės: Biržų, Eigulių, Kauno, Kybartų, Pilviškių, Šiaulių, Tauragės ir Vilniaus.
Darjalo tarpeklis

Darjalo tarpeklis (rus. Дарьяльское ущелье, oset. Арвыком, Дайраны ком, gruz. დარიალის ხეობა) – tarpeklis Kaukazo kalnuose, toje vietoje, kur Tereko upė kerta Didžiojo Kaukazo masyvą. Yra ties Rusijos (Šiaurės Osetijos) ir Gruzijos (Mcchetos-Mtianetijos) siena. 3 km ruože gylis siekia 1000 m. Per Darjalo tarpeklį eina Gruzijos karo kelias, dabar įrengti tuneliai. Ties tarpeklio galais įsikūrę Stepanacminda (Gruzija) ir Aukštutinis Larsas (Šiaurės Osetija).
Senovės geografai Darjalo tarpeklį vadino „Kaukazo vartais“, „Alanų vartais“ arba „Sarmatų vartais“.
Gruzijos pusėje stovi Darjalo vienuolynas, yra pilies griuvėsiai.